wannaphong/clean_thaiwikipedia huggingface dataset:
# ยุทธการที่สะพาน
ยุทธการที่สะพาน หรือ ยุทธการอัลญิสร์  สู้กันที่ริมฝั่งแม่น้ำยูเฟรติสระหว่างทัพอาหรับมุสลิมที่นำโดยอะบู อุบัยด์ อัษษะเกาะฟีกับทัพซาเซเนียนเปอร์เซียที่นำโดยแบฮ์แมน จอดูแยฮ์ โดยทั่วไปจัดว่าเกิดใน ค.ศ. 634 และเป็นสงครามเดียวที่ฝ่ายซาเซเนียนเอาชนะกองทัพเคาะลีฟะฮ์รอชิดูน

เนื้อหา
กองทัพมุสลิมเข้ายึดอัลฮีเราะฮ์แล้ว และเข้าควบคุมพื้นที่โดยรอบที่ชาวอาหรับอาศัยอยู่ในเมโสโปเตเมียที่ริมฝั่งแม่น้ำยูเฟรติส การยึดอัลฮีเราะฮ์ทำให้ชาวเปอร์เซียตกตะลึง เพราะ "ยัซเดเกิร์ดผู้ทรงพระเยาว์เริ่มเอาจริงเอาจังกับกิจการของชาวอาหรับมากขึ้น" ยัซเดเกิร์ดส่องกองกำลังไปยังพื้นที่ชายแดนอาหรับ และดูเหมือนจะได้เปรียบ เพราะอัลมุษันนาจำเป็นต้องเรียกกำลังเสริมจากมะดีนะฮ์
 
อุมัร เคาะลีฟะฮ์องค์ใหม่ ส่งอะบู อุบัยด์ไปเมโสโปเตเมียเพื่อรับคำสั่งจากอัลมุษันนา เขาเผชิญหน้ากับกองกำลังหลักของเปอร์เซียภายใต้การนำของแบฮ์แมน จอดูแยฮ์ใกล้กับที่ตั้งของกูฟะฮ์ในปัจจุบัน กองกำลังทั้งสองเผชิญหน้ากันบนแต่ละฝั่งของแม่น้ำยูเฟรติส เนื่องจากมีสะพานข้าม การสู้รบครั้งนี้จึงถูกเรียกว่า ยุทธการที่สะพาน
 
สงคราม
แบฮ์แมนเชิญอะบู อุบัยด์ให้ตัดสินว่าใครควรข้ามแม่น้ำ อุบัยด์เลือกตนเป็นผู้ริเริ่มแล้วข้ามแม่น้ำอย่างอุกอาจ ซึ่งกลายเป็นหายนะสำหรับกองกำลังของเขา ตามแหล่งข้อมูล การเห็นช้างในกองทัพเปอร์เซียทำให้ม้าของชาวอาหรับหวาดกลัว อนึ่ง ปรากฏว่าช้างเผือกดึงตัวอะบู อุบัยด์ออกจากหลังม้าด้วยงวง และเหยียบย่ำเขาขณะพยายามโจมตีงวงช้างอย่างเข้าใจผิด การเสียชีวิตของผู้บัญชาการและการไม่สามารถทำกองทัพเปอร์เซียที่ตั้งแนวไว้ใกล้กับสะพานให้ถอยไปได้ เหตุทั้งสองทำให้ชาวอาหรับตกใจและหนีไป จากนั้นผู้ที่บัญชาการการทัพต่อคืออัลฮะกัมและญับร์ พี่/น้องชายและบุตรตามลำดับ และท้ายที่สุดนำโดยอัลมุษันนา ตามธรรมเนียม อัลมุษันนายังคงสู้รบต่อไป เพื่อให้ชาวอาหรับสามารถซ่อมแซมสะพานและหลบหนี โดยสูญเสียทหารไป 4,000 นาย แม้ว่าจะไม่มีการประมาณตัวเลขที่แม่นยำเกี่ยวกับจำนวนผู้ที่เกี่ยวข้องกับการสู้รบครั้งนี้และการสู้รบอื่น ๆ ในยุคเดียวกันก็ตาม มุสลิมชาวอาหรับประมาณ 3,000 นายถูกพัดพาไปตามแม่น้ำ
 
แหล่งข้อมูลยอมรับกันว่าด้วยเหตุผลบางประการ แบฮ์แมน จอดูแยฮ์ไม่ได้ไล่ตามกองทัพอาหรับที่กำลังหลบหนี
# ธนบูรณ์ เกียรตินิรันดร์
ธนบูรณ์ เกียรตินิรันดร์ (เกิด 9 มกราคม พ.ศ. 2543) ชื่อเล่น อู๋ เป็นนักแสดงชายชาวไทยในสังกัดจีเอ็มเอ็มทีวี จบการศึกษาจากมหาวิทยาลัยขอนแก่น ผลงานเด่นของเขาได้แก่ใครคืออองชองเต

 ประวัติ 
ธนบูรณ์ เกียรตินิรันดร์ เกิดเมื่อวันที่ 9 มกราคม พ.ศ. 2543 ที่จังหวัดขอนแก่น มีส่วนสูง 184 ซม. และน้ำหนัก 63 กก. จบการศึกษาระดับชั้นมัธยมศึกษาที่โรงเรียนขอนแก่นวิทยายน และสำเร็จการศึกษาระดับปริญญาตรีจากคณะศิลปกรรมศาสตร์ มหาวิทยาลัยขอนแก่น ในปี พ.ศ. 2565

 เข้าสู่วงการ 
 พ.ศ. 2565 
ธนบูรณ์เข้าสู่วงการบันเทิงเมื่อเดือนมกราคม พ.ศ. 2565 ด้วยการรับบทเป็น ภูผา ในละครโทรทัศน์เรื่อง "ใครคืออองชองเต" ในเดือนกรกฎาคมของปีเดียวกัน เขาได้รับบทเป็น อู๋ ในละครเรื่อง "รักสลับโลก" และรับบทเป็นคู่รักในจอกับธราธร จันทรวรกาญจน์

 พ.ศ. 2566–ปัจจุบัน 
ในเดือนเมษายน พ.ศ. 2566 เขาได้แสดงในเรื่อง "อยากเห็นท้องฟ้าเป็นอย่างวันนั้น" และรับบทเป็น ทู ในจักรวาลคู่ขนาน ในเดือนพฤษภาคมของปีเดียวกัน ละครโทรทัศน์เรื่อง "บทกวีของปีแสง" ก็ได้ออกอากาศ โดยเขารับบทเป็น แม็กซ์

ในเดือนกรกฎาคม เขาได้ร่วมงานกับธราธรอีกครั้งในละครเรื่อง "วาระซ่อนเร้น" โดยรับบทเป็น เจ๋ง

วันที่ 17 ตุลาคมในงาน “GMMTV 2024 PART 1” ซึ่งเป็นงานแถลงข่าวโปรโมทละครใหม่ ได้มีการประกาศว่า ธนบูรณ์จะเป็นหนึ่งในพระเอกของละครเรื่อง “คือเรารักกัน”

ในเดือนเมษายน พ.ศ. 2567 เขาได้รับโอกาสแสดงภาพยนตร์เรื่องแรกคือเรื่อง "เธอ ฟอร์ แคช สินเชื่อ..รักแลกเงิน" โดยรับบทเป็น แป๊ด

 ผลงาน 
 ภาพยนตร์ 
 ปี  เรื่อง  รับบท  ค่าย  หมายเหตุ 2567 เธอ ฟอร์ แคช สินเชื่อ..รักแลกเงิน แป๊ด จีเอ็มเอ็มทีวี
ภาพดีทวีสุข

เดอะ วัน เอ็นเตอร์ไพรส์ นักแสดงสมทบ

 ละครโทรทัศน์ 
 ปี  เรื่อง  รับบท  ช่อง  หมายเหตุ 2565 ใครคืออองชองเต Enchanté ภูผา จีเอ็มเอ็ม 25 นักแสดงหลัก Vice Versa รักสลับโลก อู๋ คาธ The Eclipse The Series เมษ นักแสดงรับเชิญ (ตอนที่ 5–6 และ 10) 2566 Midnight Museum พิพิธภัณฑ์รัตติกาล จิ๊บ จีเอ็มเอ็ม 25, วิว นักแสดงรับเชิญ (ตอนที่ 1–4) อยากเห็นท้องฟ้าเป็นอย่างวันนั้น ตอน Vice Versa ทู จีเอ็มเอ็ม 25 นักแสดงหลัก บทกวีของปีแสง Be My Favorite แม็กซ์ วาระซ่อนเร้น Hidden Agenda เจ๋ง 2567 Beauty Newbie หัวใจไม่มีปลอม เจอร์รี่ จีเอ็มเอ็ม 25, วิว We Are คือเรารักกัน แทน จีเอ็มเอ็ม 25 นักแสดงหลัก สายรหัสเทวดา Perfect 10 Liners เกล้า นักแสดงสมทบ 2568 เพราะแฟนเก่าเปลี่ยนแปลงบ่อย The Ex-Morningเต้ จาฤกรติชาเมฆนักแสดงหลักOnly Friends: Dream Onโรม

 เพลง 

 เรามีเรา (We Are) ร้องกับ ณราวิชญ์ เลิศรัตน์โกสุมภ์, ภูวินทร์ ตั้งศักดิ์ยืน, ธนวินท์ ผลเจริญรัตน์, กิตติภพ เสรีวิชยสวัสดิ์, ธราธร จันทรวรกาญจน์, ณฐริศร์ วรกรเลิศสิทธิ์ และ ปูน มิตรภักดี
 หมดมุก (Jokester) ร้องคู่ ธราธร จันทรวรกาญจน์
 แรงอีกนิด (Sadistic) ร้องกับ ณราวิชญ์ เลิศรัตน์โกสุมภ์, อาเชน ไอย์ดึน และ พงศภัค อุดมโภชน์
 ถอด (Take It Off) ร้องกับ ณราวิชญ์ เลิศรัตน์โกสุมภ์, อาเชน ไอย์ดึน และ พงศภัค อุดมโภชน์
# สิรินาถ สุคันธรัต
สิรินาถ สุคันธรัต (เกิด 10 ตุลาคม พ.ศ. 2538) ชื่อเล่น กิ๊ฟ เป็นนักแสดงและนางแบบชาวไทยในสังกัดเชนจ์ 2561

 ประวัติ 
 ชีวิตวัยเด็ก 
สิรินาถเกิดเมื่อวันที่ 10 ตุลาคม พ.ศ.2538 ที่จังหวัดสระบุรี เป็นบุตรคนสุดท้องจากพี่น้องทั้งหมด 3 คน จบการศึกษาจากคณะการสื่อสารมวลชน มหาวิทยาลัยเชียงใหม่

 เข้าสู่วงการ 
สิรินาถเริ่มต้นอาชีพนักแสดงด้วยการเป็นนักแสดงสมทบ โดยตู่ ปิยวดี มาลีนนท์ ผู้จัดละครชื่อดังทางช่อง 3 เปิดโอกาสให้เธอได้แสดงละครโทรทัศน์ เธอเปิดเผยว่า ปิยวดีดูแลเธอเป็นอย่างดี จนกระทั่งมีโอกาสได้เซ็นสัญญากับพีพีทีวีเอชดี และมีผลงานมากมาย ทั้งละคร ซิทคอม และพิธีกร ปัจจุบันเธอมีผลงานให้ผู้ชมได้ชมอยู่ตลอด

 ผลงาน 
 ปี  เรื่อง  บทบาท  เครือข่าย 2558  แก้วตาหวานใจ  พลอย  ช่อง 3 2561  แมวของเขาและรักของเรา  เจย์ ตราบาปสีชมพู  ปวีชญา (ชญา)  2562  กลับสู่วันฝัน  พิมพ์ฉัตร  พีพีทีวี 2565  โฉมโฉด  เอมจิต  ช่องวัน 31 ดงดอกไม้  เอมสาย เมียหลวง  วรนารี  ช่อง 8  WeTV 2566  สงครามเงิน  กุ้งนาง  อมรินทร์ทีวี เมื่อหอยทากมีรัก  หมิง  วีทีวี  2567  ศึกเสน่หาไกรทอง-ชาละวัน  วิมาลา  ช่อง 8 ทองประกายแสด  แยม (รับเชิญ)  ช่องวัน 31  2568  เพลงเงาดอกงิ้ว  
 ซีรีส์ / ซิตคอม 
 ปี  เรื่อง  บทบาท  เครือข่าย 2563  เป็นต่อ 2020  อุ๋ม (รับเชิญ)  ช่องวัน 31 Club Friday The series 12 Uncharted love  ตอน บาปรัก  เอิร์น  จีเอ็มเอ็ม 25 2566  Club Friday The Series 14 Love & Belief ความรักกับความเชื่อ  ตอน ดวงสมพงษ์  จริงใจ  ช่องวัน 31 Club Friday The Series : Moments and Memories รักนี้..ไม่มีลืม  ตอน รักแท้เฉพาะที่  เมเปิ้ล  2567  Club Friday The Series Hot Love Issue เรื่องรักเรื่องร้อน  ตอน LoveBully รักให้ร้าย  เฟย์ Time หมุนเวลาตาย  เกศินี (เกด) 2568  Club Friday The Series Theory of Love ไม่มีทฤษฎีไหนใช้ได้กับทุกความรัก  ตอน ตื้อเท่านั้นที่ครองโลก  ต้นข้าว
# จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3 • เขต 4
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอบ้านฝาง และอำเภอมัญจาคีรี

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอบ้านไผ่, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอพระยืน, กิ่งอำเภอแวงใหญ่ และกิ่งอำเภอเปือยน้อย

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอชุมแพ, อำเภอภูเวียง, อำเภอสีชมพู และกิ่งอำเภอภูผาม่าน

 เขตเลือกตั้งที่ 4 
เขตการเลือกตั้งที่ 4 ประกอบด้วยอำเภอน้ำพอง, อำเภอหนองเรือ, อำเภอกระนวน, อำเภอเขาสวนกวาง และอำเภออุบลรัตน์
# เรกิ
เรกิ  เป็นชื่อศักราชญี่ปุ่นหลังปีวาโดและก่อนปีโยโร ช่วงนี้กินระยะเวลาจากกันยายน ค.ศ. 715 ถึงพฤศจิกายน ค.ศ. 717Nussbaum, Louis-Frédéric. (2005). "Reiki" in ; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File . จักรพรรดินีผู้ครองราชย์คือจักรพรรดินีเก็นโช)Titsingh, Isaac. (1834).   Annales des empereurs du Japon, pp. 65–67;  Brown, Delmer et al. (1979). Gukanshō, pp. 271–272; Varley, H. Paul. (1980). Jinnō Shōtōki. pp. 140–141.

เปลี่ยนศักราช
 715 เรกิกันเน็ง ; ค.ศ. 715: เริ่มต้นศักราชใหม่ ศักราชก่อนหน้าสิ้นสุดในปีวาโดที่ 8, วันที่ 3 เดือน 9 (ค.ศ. 715)Brown, p. 272.

เหตุการณ์ในศักราชเรกิ
 715 (ปีเรกิที่ 1): จักรพรรดินีเก็มเมสละราชสมบัติ และพระราชธิดาได้รับสิทธิ์ครองราชย์ หลังจากนั้นไม่นาน จักรพรรดินีเก็นโชขึ้นครองราชย์อย่างเป็นทางการ จักรพรรดิมมมุ พระราชบิดาของเก็นโช สวรรคตใน ค.ศ. 707 และพระราชโอรส (พระอนุชา/เชษฐาของพระนาง) ทรงพระเยาว์เกินกว่าที่จะขึ้นครองราชย์ พระราชมารดาของรัชทายาทฝ่ายชายจึงขึ้นครองเป็นจักรพรรดินีเก็มเมจนกว่าพระราชโอรสเติบโตพอที่จะขึ้นครองราชย์ จักรพรรดินีเก็นโชทรงรับผิดชอบในตำแหน่งที่คล้ายกันVarley, H. Paul. (1980). Jinnō Shōtōki, p. 44; a distinct act of senso is unrecognized prior to Emperor Tenji; and all sovereigns except Jitō,  Yōzei, Go-Toba, and Fushimi have senso and sokui in the same year until the reign of Emperor Go-Murakami.
# วัดโบสถ์สมพรชัย
วัดโบสถ์สมพรชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลราชคราม อำเภอบางไทร จังหวัดพระนครศรีอยุธยา มีที่ดินตั้งวัดเนื้อที่ 17 ไร่ 3 งาน 56 ตารางวา พื้นที่ตั้งวัดเป็นที่ราบลุ่มอยู่ริมแม่น้ำเจ้าพระยา

วัดโบสถ์สมพรชัย สร้างขึ้นเป็นวัดนับตั้งแต่ประมาณ พ.ศ. 2339 เดิมเรียกว่า วัดโบสถ์ บ้างเรียก วัดโบสถ์แควใหญ่ บ้าง ที่เรียกอย่างนั้นเนื่องจากวัดโบสถ์ตั้งอยู่ริมฝั่งแม่น้ำเจ้าพระยา ซึ่งชาวบ้านเรียกว่าแควใหญ่ ต่อมาได้เปลี่ยนเป็น "วัดโบสถ์สมพรชัย" เพื่อให้มีความหมายที่ดีขึ้น และจะได้ไม่มีใครเรียกเพี้ยนเป็นไปในทางที่ไม่ดี วัดได้รับพระราชทานวิสุงคามสีมาเมื่อ พ.ศ. 2345 เขตวิสุงคามสีมากว้าง 22 เมตร ยาว 5 เมตร

อาคารเสนาสนะประกอบด้วยอุโบสถกว้าง 8 เมตร ยาว 22 เมตร เป็นอาคารก่ออิฐถือปูน ศาลาการเปรียญกว้าง 16 เมตร ยาว 33 เมตร สร้างด้วยคอนกรีต สร้างเมื่อ พ.ศ. 2519 หอสวดมนต์เป็นอาคาร 2 ชั้น ใช้เป็นที่เรียนพระปริยัติธรรม ชั้นล่าง กุฎิสงฆ์ จำนวน 12 หลัง เป็นอาคารครึ่งตึกครึ่งไม้ มีหอระฆัง ศาลาท่าน้ำ 2 หลัง ฌาปนสถาน และสุสาน สำหรับปูชนียสถานมีพระประธานในอุโบสถ

รายนามเจ้าอาวาส
 พระอาจารย์อ้น
 พระอาจารย์โฮก อินทวณฺโณ
 พระอธิการยวง สุวณฺณ
 พระอธิการต่าน ชิตปุญโญ
 พระครูประเสริฐ ถาวรธมฺโม
# วัดหลวงพ่อเขียว
วัดหลวงพ่อเขียว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสำพะเนียง อำเภอบ้านแพรก จังหวัดพระนครศรีอยุธยา

วัดหลวงพ่อเขียว เดิมชื่อ วัดข้าวพุ่มเขียว หรือ วัดข้าวเขียว แต่ชาวบ้านนิยมเรียก วัดพระเขียว ตามลักษณะของพระพุทธรูปหินทรายเนื้อสีเขียวแกมเทาที่ขุดพบประดิษฐานอยู่ในวิหาร จากคำบอกเล่าของคุณยายปลั่ง ลือพัตร (เสียชีวิตเมื่อ พ.ศ. 2497) วัดพระเขียวเคยมีความเจริญรุ่งเรืองมาก เป็นเส้นทางผ่านการเดินทัพของพม่า เมื่อครั้งเสียกรุงครั้งที่ 1 และครั้งที่ 2 ชาวบ้าน พระ เณร ต้องหลบหนีเอาตัวรอดจนกลายเป็นวัดร้าง ทิ้งซากปรักหักพังจมอยู่ใต้โคลนตม เมื่อชาวบ้านอพยพกลับมาอีกครั้งก็ได้สร้างวัด สร้างกุฏิสงฆ์บนที่ดินของพ่อนวม แม่เนียม เนื้อที่ 9 ไร่ 4 ตารางวา หลวงพ่อได้มาเข้าฝันชาวบ้านว่าท่านจมดินอยู่ ให้ขุดขึ้นมาจึงพบชิ้นส่วนพระพุทธรูปหินทรายสีเขียวอมเทา ชาวบ้านจึงเรียกกันว่า หลวงพ่อเขียว

วัดหลวงพ่อเขียวตั้งวัดเมื่อ พ.ศ. 2325 ได้รับพระราชทานวิสุงคามสีมาวันที่ 29 สิงหาคม พ.ศ. 2446 เขตวิสุงคามสีมา กว้าง 12 เมตร ยาว 18 เมตร ได้ผูกพัทธสีมาวันที่ 18 มีนาคม พ.ศ. 2449กรมศิลปากร. "วัดหลวงพ่อเขียว" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 18 กุมภาพันธ์ 2568. เข้าถึงจาก http://gis.finearts.go.th/fineart/
# อ่าวคาตังกา
อ่าวคาตังกา หรือ อ่าวคาตังกาเบย์  เป็นปากน้ำขนาดใหญ่ที่มีน้ำขึ้นน้ำลงในทะเลลัปเตฟ มีลักษณะแคบ โดยมีความยาวประมาณ  และมีความกว้างสูงสุด
# หมู่เกาะเดอลอง
หมู่เกาะเดอลอง  เป็นหมู่เกาะที่ไม่มีผู้อยู่อาศัย มักถูกนับรวมเป็นส่วนหนึ่งของหมู่เกาะนิวไซบีเรีย ตั้งอยู่ทางตะวันออกเฉียงเหนือของเกาะโนวายาซิบีร์

 แหล่งข้อมูลอื่น
# ชานโตะ ซูเอไน คิวเคทสึกิจัง
เป็นซีรีส์มังงะญี่ปุ่น ที่เขียนและวาดภาพโดย Kyōsuke Nishiki เรื่องนี้ได้รับการตีพิมพ์ในนิตยสาร Monthly Dragon Age ของ ฟูจิมิโชโบ ตั้งแต่เดือนพฤษภาคม พ.ศ. 2564 และได้รับการรวมเล่มจำนวน 7 เล่มเมื่อเดือนตุลาคม พ.ศ. 2567 โดยซีรีส์อนิเมะโทรทัศน์ที่ผลิตโดยสตูดิโอฟีล มีกำหนดออกอากาศในปี พ.ศ. 2568

เรื่องย่อ
ซีรีส์เรื่องนี้ติดตามอิชิกาวะ ลูน่า นักเรียนยอดนิยมที่เพื่อนร่วมชั้นต่างยกย่องว่าเป็นคนเย็นชาและลึกลับ แม้ว่าเธอจะเป็นแวมไพร์ แต่เธอก็มีปัญหาในการดูดเลือด ซึ่งทำให้เธอต้องผิดหวังเป็นอย่างมาก เมื่อโอโทริ ทัตสึตะ เพื่อนร่วมห้องของเธอรู้ความลับของเธอ เขาก็เสนอให้เธอดูดเลือดของเขาเพื่อแลกกับการฝึกให้เธอดูดเลือดให้ดีขึ้น

ตัวละคร

ตัวละครหลัก เธอเป็นผู้หญิงที่ได้รับความนิยมมากที่สุดในห้องเรียน แต่เธอก็มีปัญหาในการดูดเลือดคนอื่น เนื่องจากเธอไม่สามารถดูดเลือดได้ เธอจึงหิวบ่อย ๆ โดยมักจะกินขนมหวานระหว่างวัน เธอเริ่มมีความรู้สึกต่อทัตสึตะ ซึ่งเสนอตัวที่จะช่วยเหลือเธอแก้ไขปัญหา

เพื่อนร่วมห้องของลูน่าที่เสนอตัวจะช่วยฝึกให้เธอดูดเลือดเก่งขึ้น

สื่อ
มังงะ
เขียนและวาดภาพประกอบโดย Kyōsuke Nishiki, ชานโตะ ซูเอไน คิวเคทสึกิจัง เริ่มลงพิมพ์ในนิตยสาร Monthly Dragon Age ของ Fujimi Shobo เมื่อวันที่ 8 พฤษภาคม พ.ศ. 2564 มีการออกเล่มทังโกบงจำนวนทั้งหมด 7 เล่ม ณ เดือนตุลาคม ธันวาคม พ.ศ. 2567 ซีรีส์การ์ตูนเสียง (วอมิก) นำแสดงโดย อามาเนะ ชินโด และ ชุง โฮริเอะ รับบท อิชิกาวะ ลูน่า และ โอโทริ ทัตสึตะ ได้รับการโพสต์บนช่องยูทูบอย่างเป็นทางการของ คาโดกาวะ เมื่อปี พ.ศ. 2564

อนิเมะ
มีการประกาศสร้างซีรีส์อนิเมะโทรทัศน์เมื่อวันที่ 4 กุมภาพันธ์ พ.ศ. 2568 สร้างโดยสตูดิโอฟีล และกำกับโดย Sayaka Yamai เขียนบทโดย Yuniko Ayana และออกแบบตัวละครโดย Takuya Tani มีกำหนดออกอากาศในปี พ.ศ. 2568
# อัลนิแทค
อัลนิแทค เป็นระบบดาวสามดวงในกลุ่มดาวนายพราน มีชื่อเรียกต่าง ๆ ว่า ζ Orionis ซึ่งแปลงมาจากภาษาละตินว่า Zeta Orionis และย่อว่า Zeta Ori หรือ ζ Ori และ 50 Orionis ย่อว่า 50 Ori ระบบนี้ตั้งอยู่ห่างจากดวงอาทิตย์หลายร้อยพาร์เซค และเป็นหนึ่งในสามดาวหลักของเข็มขัดของนายพรานร่วมกับ Alnilam และ Mintaka

ดาวหลัก Alnitak Aa เป็นดาวยักษ์ใหญ่น้ำเงินร้อนที่มีค่าความสว่างสัมบูรณ์ที่ −6.0 และเป็นดาวฤกษ์คลาส O ที่สว่างที่สุดในท้องฟ้ายามค่ำคืนโดยมีขนาดที่มองเห็นได้เท่ากับ +2.0 ประกอบด้วยดาวคู่สองดวงคือ Ab และ B ซึ่งดาวคู่หลังเป็นที่รู้จักมายาวนานที่สุด ส่วนดาวคู่แรกเพิ่งค้นพบเมื่อไม่นานมานี้ ทำให้ดาวทั้งสามดวงมีขนาดรวมกันที่ +1.77 ดาวทั้งสองดวงเป็นสมาชิกของกลุ่มดาวนายพราน OB1 และกลุ่มดาวคอลลินเดอร์ 70
# แพทริก ชวาร์เซเน็กเกอร์
แพทริก อาร์โนลด์ ไชร์ฟเวอร์ ชวาร์เซเน็กเกอร์ (เกิด 18 กันยายน ค.ศ. 1993) เป็นนักแสดงชาวอเมริกัน เขาเป็นบุตรชายของ อาร์โนลด์ ชวาร์เซเน็กเกอร์ และ มาเรีย ไชร์ฟเวอร์ เขาเริ่มต้นอาชีพด้วยบทบาทเล็ก ๆ ในช่วงต้นทศวรรษ 2000 และต่อมาได้แสดงนำในซีรีส์โทรทัศน์เรื่อง The Staircase (2022), American Sports Story (2024) และ เดอะไวต์โลตัส ซีซันที่สาม (2025)

 ผลงานการแสดง 

 ภาพยนตร์ 
 ปี เรื่อง บทบาท หมายเหตุ 2006 The Benchwarmers นักกีฬาเด็กหมายเลข 3 2012 Stuck in Love เกล็น 2013 Grown Ups 2 เฟรทบอย คูเปอร์ 2015 Scouts Guide to the Zombie Apocalypse เจฟฟ์ 2016 Dear Eleanor บัด 2017 Go North คาลิบ 2018 Midnight Sun ชาร์ลี รีด 2019 Daniel Isn't Real ลุค / แดเนียล 2020 Echo Boomers แลนซ์2021 Moxie มิตเชลล์ วิลสัน Warning เบน 2022 Stowaway ไมเคิล
# ประเทศบราซิลในเวิลด์เกมส์ 2025
ประเทศบราซิล จะเข้าร่วมการแข่งขัน เวิลด์เกมส์ 2025 ซึ่งจะจัดขึ้นที่ เฉิงตู ประเทศจีน ตั้งแต่วันที่ 7 ถึง 17 สิงหาคม 2025 

 นักกีฬา 
รายชื่อนักกีฬาที่เข้าร่วมการแข่งขันในเกมนี้มีดังนี้

กีฬาชายหญิงรวมฟิสต์บอล 10  0  10วูซู 0  1  1 รวม  10  1  11

 ฟิสต์บอล 

บราซิลได้สิทธิ์เข้าร่วมการแข่งขันฟิสต์บอลชายโดยจบในอันดับที่ 3 จากการแข่งขันชิงแชมป์โลก 2023

วูซู

บราซิลได้สิทธิ์หนึ่งนักกีฬาจากการแข่งขันวูซูชิงแชมป์โลก 2023

นักกีฬาประเภทการคัดเลือกผลการแข่งขัน คู่แข่งผลการแข่งขันคู่แข่งผลการแข่งขันวูซู สถานะหญิง 52 กิโลกรัม
# จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอกระนวน, อำเภอน้ำพอง และกิ่งอำเภอเขาสวนกวาง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองเรือ, อำเภอภูเวียง, อำเภอชุมแพ, อำเภอสีชมพู, อำเภอบ้านฝาง, อำเภออุบลรัตน์, กิ่งอำเภอพระยืน และกิ่งอำเภอภูผาม่าน

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอบ้านไผ่, อำเภอมัญจาคีรี, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอเปือยน้อย และกิ่งอำเภอแวงใหญ่
# ประเทศแคนาดาในเวิลด์เกมส์ 2025
ประเทศแคนาดา จะเข้าร่วมการแข่งขัน เวิลด์เกมส์ 2025 ที่จัดขึ้นที่เฉิงตู จีน ตั้งแต่วันที่ 7 ถึง 17 สิงหาคม ค.ศ. 2025

 ผู้แข่งขัน 
รายการต่อไปนี้เป็นจำนวนผู้แข่งขันในครั้งนี้

กีฬาชายหญิงรวมยิงธนู  1  1  2เบสบอล  15  0  15แฟลกฟุตบอล  0  12  12ฟลอร์บอล  14  14  28ยิวยิตซู  2  1  3คิกบ็อกซิ่ง  0  1  1ลาครอส 0  10  10ซอฟต์บอล  0  15  15ยิมนาสติกแทรมโพลีน 1  3  4 รวม  33  57  90
# คุณสามีที่รัก
คุณสามีที่รัก (เวอร์ชั่นอ้ายฉีอี้) หรือ แต่งก่อนค่อยรัก (เวอร์ชั่นวีทีวี) หรือ รักกันนะคุณสามี (เวอร์ชั่นทรูไอดี) และ เผลอใจรักคุณสามี (เวอร์ชั่นโมโนแม็กซ์)  เป็นละครโทรทัศน์จีนแนวจินตนิยมปี 2020 ดัดแปลงมาจากนวนิยายเรื่อง “สามีเงินผ่อน” ของพิชญา เทิดขวัญชัย นักเขียนชาวไทยเจ้าของนามปากกา กรุง ญ. ฉัตร ละครเรื่องนี้กำกับโดย ฉือฉือ (徐馳) นำแสดงโดยโจว อวี้ถง และกง จวิ้น ร่วมด้วยจิน เจ๋อ และอู๋ ม่านซือ ละครเรื่องนี้บรรยายถึงเรื่องราวความรักของลู่ ฟางหนิง ประธานบริษัทเฟอร์นิเจอร์ผู้ชอบบงการคนอื่น และหลิง รุ่ย ศัลยแพทย์หนุ่มผู้สุภาพอ่อนโยนที่แต่งงานกันเพราะสัญญาและตกหลุมรักกันหลังจากแต่งงาน ออกอากาศตอนแรกทางช่องแมงโก้ทีวีเมื่อวันที่ 29 ตุลาคม ค.ศ. 2020 ออกอากาศอีกครั้งทางดรากอนทีวีในช่วงบ่ายของวันที่ 28 มกราคม ค.ศ. 2022 โดยครองอันดับ 2 ในด้านเรตติ้งและเป็นละครโทรทัศน์เรื่องสุดท้ายที่ออกอากาศในช่วงนอกเวลาไพรม์ไทม์ทางซีซีทีวีและทีวีดาวเทียมท้องถิ่นในปี ค.ศ. 2022

 เนื้อเรื่อง 
ลู่ ฟางหนิง ประธานของลู่หมิงกรุ๊ป ซึ่งเป็นบริษัทเฟอร์นิเจอร์รายใหญ่ เธอบรรลุข้อตกลงกับพ่อในการสนับสนุนการเปิดตัวสินค้าใหม่โดยมีเงื่อนไขว่าเธอจะต้องแต่งงานภายใน 1 ปี หลิง รุ่ย ศัลยแพทย์หนุ่มผู้มีรูปร่างหน้าตาหล่อเหลา มีจิตใจเหมือนนางฟ้า เพื่อปลดหนี้ เขาจึงตกลงทำสัญญาแต่งงานเป็นเวลาหนึ่งปี หลังจากแต่งงาน ลู่ ฟางหนิง ผู้แข็งแกร่งพยายามเปลี่ยนแปลงชีวิตของเธอ และค่อย ๆ พัฒนาความรู้สึกที่แท้จริงต่อหลิง รุ่ย อย่างไรก็ตาม เนื่องจากความวุ่นวายในครอบครัวและอาชีพการงานของทั้งสองฝ่าย ทำให้ความสัมพันธ์ของทั้งคู่เริ่มมีปัญหา เมื่อเผชิญกับวิกฤตในอาชีพการงานและเพื่อไม่ให้รบกวนการศึกษาต่อของหลิง รุ่ย เธอจึงตัดสินใจหย่าร้างและไปต่างประเทศ หลังจากกลับถึงบ้าน ทั้งสองก็คืนดีกัน ทำให้ลู่ฟางหนิงเข้าใจว่าความรักที่แท้จริงคืออะไร และตัดสินใจเผชิญทุกสิ่งร่วมกันและดูแลเอาใจใส่กันและกัน
# มะฮากีริ
มหาคีรีนะ หรือ มี่นมะฮากีริ (, ; แปลว่า "เจ้าภูเขาหลวง"; เรียกอีกชื่อว่า อินดวินนะ) เป็นหนึ่งในนะหลวง 37 ตนของพม่า เป็นบุตรของช่างตีเหล็กชื่อดัง อูทินดอ  มีชื่อจริงว่า มองทินเด (งะทินเด) หรือพ่อรูปหล่อ เขาแข็งแกร่งมาก สามารถหักงาช้างได้ กษัตริย์แห่งตะก้องกังวลว่าตนอาจถูกแย่งชิงบัลลังก์ มองทินเดจึงไปซ่อนตัวในหมู่บ้านแห่งหนึ่ง กษัตริย์จึงใช้อุบายสมรสกับ ซอเมยา เรียกอีกชื่อว่า เมียะละ หรือ ชเว-มแยะนา (นางหน้าทอง) น้องสาวของมองทินเด และตั้งขึ้นเป็นมเหสีพระองค์หนึ่งของพระองค์ และหว่านล้อม ซอเมยา ให้พี่ชายของเธอออกมาจากที่ซ่อนเพื่อมารับยศตำแหน่งสูง เมื่อมองทินเดออกมาจากที่ซ่อน กษัตริย์ก็สั่งให้จับกุมเขาและเผาทั้งเป็นโดยมัดไว้กับต้นจำปา น้องสาวของเขาก็เสียชีวิตไปพร้อมกับเขาด้วย และทั้งสองกลายเป็นนะที่ดุร้ายสิงสถิตอยู่ในต้นไม้ต้นนั้น หลอกหลอนผู้คนที่บังเอิญผ่านมาใกล้ต้นไม้เป็นระยะ ๆ กษัตริย์แห่งตะก้องจึงสั่งให้ตัดต้นไม้และโยนลงในแม่น้ำอิรวดีซึ่งลอยและมาหยุดอยู่ที่อาณาจักรในพุกามซึ่งปกครองโดยพระเจ้าตินเลจอง (ค.ศ. 344–387) นะทั้งสองปรากฏตัวในพระสุบินเพื่อบอกเล่ากษัตริย์ถึงชะตาชีวิตอันเลวร้ายของพวกเขา และเสนอที่จะปกป้องเมืองหากพวกเขาได้รับสถานที่สถิต พระเจ้าตินเลจองมีดำริให้นำลำต้นไม้ไปที่เขาโปะป้า แบ่งออกเป็นสองส่วน (ส่วนละ นะ หนึ่งตน) และแกะสลักเป็นรูปมนุษย์ นับแต่นั้นเป็นต้นมา มองทินเด ก็เป็นที่รู้จักในฐานะเจ้าภูเขาหลวง นอกจากนี้พวกเขายังได้รับการประดิษฐานไว้ทั้งสองข้างของประตูเมืองตะระบา โดย มองทินเด อยู่ทางขวา และ ชเว-มแยะนา อยู่ทางซ้าย กษัตริย์องค์ต่อมามีเศียรทองคำที่ทำเป็นนะทั้งสองตน และให้นำเศียรเหล่านี้ไปตั้งไว้ที่เสาบนเขาโปะป้า (เศียรจากปี ค.ศ. 1812 ยังคงได้รับการบูชาบนภูเขาแห่งนี้)
# จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
การเลือกตั้งสมาชิกสภาผู้แทนราษฎรจังหวัดขอนแก่น พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2522. กรมการปกครอง กระทรวงมหาดไทย. 2523

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองขอนแก่น, อำเภอกระนวน, อำเภอน้ำพอง, กิ่งอำเภอพระยืน และกิ่งอำเภอเขาสวนกวาง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหนองเรือ, อำเภอภูเวียง, อำเภอชุมแพ, อำเภอสีชมพู, อำเภอบ้านฝาง และกิ่งอำเภออุบลรัตน์

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอบ้านไผ่, อำเภอมัญจาคีรี, อำเภอพล, อำเภอหนองสองห้อง, อำเภอชนบท, อำเภอแวงน้อย, กิ่งอำเภอเปือยน้อย และกิ่งอำเภอแวงใหญ่
# เกาะนิวไซบีเรีย
นิวไซบีเรีย หรือ โนวายา ซีบีร์ (, ,) เป็นเกาะที่อยู่ทางตะวันออกสุดของหมู่เกาะอันจู ซึ่งเป็นกลุ่มย่อยทางตอนเหนือของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออก มีพื้นที่ประมาณ  จัดเป็นเกาะที่มีขนาดใหญ่เป็นอันดับที่ 102 ของโลก เกาะนิวไซบีเรียมีพื้นที่ต่ำ โดยมีจุดสูงสุดเพียง  และปกคลุมด้วยพืชพรรณแบบทุนดรา เกาะนี้เป็นส่วนหนึ่งของดินแดนสาธารณรัฐซาฮาของสหพันธรัฐรัสเซีย
# หมู่เกาะอันจู
หมู่เกาะอันจู หรือ หมู่เกาะอองฌู  เป็นหมู่เกาะและกลุ่มย่อยทางภูมิศาสตร์ของหมู่เกาะนิวไซบีเรีย ตั้งอยู่ระหว่างทะเลลัปเตฟและทะเลไซบีเรียตะวันออกในมหาสมุทรอาร์กติก
# ปริญญ์ กุญชร
ปริญญ์ กุญชร (21 กรกฎาคม พ.ศ. 2538 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งผู้รักษาประตูให้แก่สโมสรฟุตบอลหนองบัว พิชญ ในศึกไทยลีก 2

 อาชีพในช่วงเริ่มต้น 
ปริญญ์เกิดที่กรุงเทพมหานคร แต่เติบโตที่เชียงใหม่ เขาเข้าเรียนที่โรงเรียนวชิรวิทย์และได้ร่วมทีมฟุตบอลของโรงเรียน กระทั่งเป็นตัวแทนจังหวัดเชียงใหม่ ที่แข่งในการแข่งขันฟุตบอลเยาวชนและประชาชนสองครั้ง หลังจากสำเร็จการศึกษาระดับมัธยมศึกษาตอนปลายจากโรงเรียนราชวินิตบางแคปานขำในกรุงเทพมหานคร เขาตัดสินใจที่จะแข่งฟุตบอลอาชีพและเซ็นสัญญากับสโมสรฟุตบอลพะเยาใน พ.ศ. 2556 แต่ใช้เวลาสองฤดูกาลในฐานะผู้รักษาประตูตัวสำรองตัวที่สอง

 อาชีพระดับสโมสร 
เขาเริ่มลงแข่งใน พ.ศ. 2558 และกลายเป็นผู้รักษาประตูหลักของสโมสรฟุตบอลพะเยา การลงแข่งของเขาทำให้เขาเซ็นสัญญากับสโมสรฟุตบอลราชบุรี มิตรผล ในศึกไทยลีก แต่เป็นในฐานะตัวสำรองอีกครั้ง โดยเขาลงแข่งให้แก่ทีมดังกล่าวเพียงครั้งเดียวในศึกไทยลีกคัพ ซึ่งทีมนี้ต้องพบกับความพ่ายแพ้อย่างพลิกความคาดหมายที่ 0 ประตูต่อ 2 ให้แก่สโมสรฟุตบอลจันทบุรีในศึกไทยลีกคัพ จากนั้นเขาย้ายกลับมายังพะเยาอีกครั้งในฤดูกาล 2560 แต่ถูกปล่อยตัวก่อนจบนัดแรกเนื่องจากสโมสรประสบปัญหาทางการเงิน เขากลับไปเรียนมหาวิทยาลัยอีกครั้งในช่วงสั้น ๆ ก่อนจะได้รับเชิญให้ไปทดสอบฝีเท้ากับทีมท้องถิ่นในสโมสรฟุตบอลเจแอล เชียงใหม่ ยูไนเต็ด ซึ่งเป็นทีมในศึกไทยลีก 4 โดยเขาได้เซ็นสัญญาเป็นเวลาหกเดือน ที่เริ่มต้นฤดูกาลในตำแหน่งผู้รักษาประตูตัวสำรองอีกครั้ง และในท้ายที่สุด เขาก็ได้เป็นผู้เล่นตัวจริง โดยในช่วงปลายฤดูกาล 2560 ได้ทำให้ทีมเจแอล เชียงใหม่ เลื่อนชั้นขึ้นมาได้ นอกจากนั้น ยังได้ผ่านเข้าสู่รอบรองชนะเลิศในศึกช้าง เอฟเอคัพ (ทว่าแพ้ต่อสโมสรฟุตบอลแบงค็อก ยูไนเต็ด 0 ประตูต่อ 3) กระทั่งเป็นนักฟุตบอลไทยลีก 4 คนเดียวที่ได้รับการเรียกตัวให้ติดทีมชาติรุ่นอายุไม่เกิน 23 ปี ในศึกเอ็ม-150 คัพ ต่อมา เขาได้เซ็นสัญญากับสโมสรฟุตบอลไทยฮอนด้าในศึกไทยลีก 2 ฤดูกาล 2561 ส่วนใน พ.ศ. 2565 ขณะทำหน้าที่ให้แก่สโมสรฟุตบอลอยุธยา ยูไนเต็ด ด้วยสัญญายืมตัว เขาได้ยิงประตูสุดสวยจากระยะไกลในนัดแรกของฤดูกาล ด้วยการเตะฟรีคิกและสร้างความประหลาดใจให้แก่ผู้รักษาประตูของสโมสรฟุตบอลมหาวิทยาลัยเกษตรศาสตร์
# นะมะดอจี้
นะมะดอจี้ (, ; แปลว่า "พระขนิษฐา" เรียกอีกชื่อว่า ชเว-มแยะนา) เป็นหนึ่งในนะหลวง 37 ตนของพม่า เป็นรูปตัวแทนของ เมียะละ น้องสาวของ มองทินเด ตามตำนานกล่าวว่าพระนางเป็นมเหสีของกษัตริย์แห่งตะก้อง เมื่อพระนางเห็นพี่ชายถูกเผาทั้งเป็น พระนางก็รีบกระโจนเข้าไปในกองไฟ สามารถช่วยได้แต่เพียงพระเศียรของพระนางเท่านั้น พระนางสวรรคตจากการถูกไฟคลอกและกลายเป็นนะ รูปลักษณ์นะของพระนางเป็นรูปยืนบนแท่นที่ทูนโดยยักษ์นั่งบนช้างดำ พระหัตถ์ขวาวางอยู่บนหน้าอก โดยมีลูกพลัมอยู่ระหว่างนิ้วหัวแม่มือและนิ้วชี้ และพระหัตถ์ซ้ายวางอยู่ข้างลำตัว พระนางเป็นที่รู้จักจากการมีลิงที่ชื่อว่า ชเวมินวุน เป็นสหาย
# จูกบ็อกซ์
จูกบ็อกซ์, ตู้เพลง หรือ ตู้แผ่นเสียง  เป็นอุปกรณ์เล่นเพลง ที่ทำงานอัตโนมัติเป็นบางส่วน โดยทั่วไปเป็นเครื่องที่ใช้งานแบบหยอดเหรียญ โดยจะเล่นเพลงจากสื่อที่ลูกค้าเลือก จูกบ็อกซ์แบบคลาสสิกจะมีปุ่มที่มีตัวอักษรและตัวเลข ซึ่งใช้สำหรับเลือกแผ่นเสียงที่ต้องการ บางครั้งอาจใช้แผ่นซีดีแทน เครื่องเปลี่ยนแผ่นดิสก์เป็นอุปกรณ์ประเภทเดียวกันสำหรับใช้ในบ้าน มีขนาดเล็กพอที่จะวางบนชั้นวางได้และบรรจุแผ่นดิสก์ได้มากถึงหลายร้อยแผ่น ทำให้ผู้ใช้สามารถถอด เปลี่ยน หรือใส่แผ่นดิสก์ได้อย่างง่ายดาย
หมวดหมู่:เครื่องจักรเชิงพาณิชย์
หมวดหมู่:สิ่งประดิษฐ์ของสหรัฐ
หมวดหมู่:วัฒนธรรมทางดนตรี